text: Programmering består i at et menneske skriver en række instruktioner der udføres af en computer. Programmering i lavniveau sprog ligger tættere på den binære kode som computeren forstår og tager generelt længere tid end i højniveau sprog, som typisk er nemmere for mennesker at forstå. For at en computer skal kunne forstå instruktionerne kræves der en oversætter, enten en compiler, der oversætter det hele på en gang, eller en en interpreter (tolk), der oversætter koden mens den bliver udført.